Կոմպոտները և զովացուցիչ ըմպելիքները պատրաստվել են Դիլիջանի արգելոցից հավաքված խոտաբույսերից և մրգերից։ Ճաշի և ընթրիքի ավարտին մատուցվում է աղանդեր` շոկոլադե կեքս, փախլավա կամ գաթա։ Օրվա ընթացքում երեխաները օգտվում են նաև սեզոնային մրգերից։ Բացի այդ ճաշացանկում միշտ կան առանց գլյուտենի, բուսական և դիետիկ մթերք։ Ծրագրի մեկ օրը նվիրված է հայկական խոհանոցին․ մասնակիցները ծանոթանում են ազգային խոհանոցին և օգտվում բացառապես հայկական բաղադրատոմսերով պատրաստված ուտելիքներից։